text: Butikker siger nej til facere
  10 marts 2014 kl. 11.05
  SuperBrugsen i Hedensted vil ikke have sælgere på deres parkeringsplads, uanset om de sælger aviser, mobilabonnementer eller medlemskaber af nødhjælpsorganisationer.
  En Hus Forbi-sælger er blevet bortvist fra butikkens parkeringsplads. Det skriver Horsens Folkeblad. Kunderne skal nemlig kunne handle uden at blive forstyrret med salgstilbud.
  I februar kunne TV SYD fortælle om både butiksejere og kunder i Haderslev og Sønderborg, der følte sig generet af facere, som er det populære navn for gade-hververe, der sælger medlemskaber til nødhjælpsorganisationer. Også sælgere af især mobilabonnementer er en torn i øjet på de butiksdrivende.
  Handelsstandsforeningerne vil have bedre muligheder for at kontrollere, hvor facerne står, og hvordan de opfører sig.
  